

# PROJEKTS uz 28.01.2025.

Vēlamais izskatīšanas laiks: IKSSK– 05.02.2025.

domes sēdē - 27.02.2025.

sagatavotājs un ziņotājs: Ieva Roze

APSTIPRINĀTI

Ādažu novada pašvaldības domes sēdē

2025. gada 27.februārī

(protokols Nr. , .§)

SAISTOŠIE NOTEIKUMI

Ādažos, Ādažu novadā

2025. gada 27. februārī **Nr.**«DOKREGNUMURS»

**Grozījums Ādažu novada pašvaldības domes 2024. gada 28. marta saistošajos noteikumos Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas”**

*Izdoti saskaņā ar Pašvaldību likuma  
44. panta otro daļu*

Izdarīt grozījumu Ādažu novada pašvaldības domes 2024. gada 28. marta saistošajos noteikumos Nr. 18/2024 „Par pašvaldības pabalstiem iedzīvotājiem bez materiālā stāvokļa izvērtēšanas” (Latvijas Vēstnesis, 2024., 84) un izteikt 14. punktu šādā redakcijā:

**“14. Pabalsts politiski represētai personai ir 150 *euro* gadā, ko piešķir un izmaksā katru gadu no 1. novembra līdz 18. novembrim, atzīmējot Latvijas Republikas proklamēšanas gadadienu.”**

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības domes 2025. gada 27. februāra saistošajiem noteikumiem Nr.«DOKREGNUMURS» “Grozījums Ādažu novada pašvaldības domes 2024. gada 28. marta saistošajiem noteikumiem Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas””**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**    1. Ādažu novada pašvaldība atbalstīja novada administratīvajā teritorijā darbojošos politiski represēto kluba iesniegumu, ar lūgumu 2025. gadā palielināt pašvaldības pabalstu politiski represētajām personām.    2. Ņemot vērā iepriekšminēto, tiek veikts grozījums Ādažu novada pašvaldības domes 2024. gada 28. marta saistošo noteikumu Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas” 14. punktā, palielinot pabalsta apmēru no 100 *euro* līdz 150 *euro* gadā.    3. Citas būtiskais izmaiņas Noteikumos nav veiktas. |
| 1. **Fiskālā ietekme un pašvaldības budžetu**   Noteikumu īstenošanas fiskālās ietekmes prognoze uz pašvaldības budžetu (samazina vai palielina izdevumu daļu) – pašvaldības 2025. gada budžetā Noteikumos paredzētajiem pašvaldības pabalstiem politiski represētajiem iedzīvotājiem bez materiālā stāvokļa izvērtēšanas ir asignēti EUR 9 300 *euro.* Papildus finansējums nav nepieciešams. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**    1. Sociālā ietekme – plānots, ka noteikumi pozitīvi ietekmēs mērķa grupu, uz kuru attiecināms Noteikumu tiesiskais regulējums: politiski represētās personas.    2. Noteikumu tiesiskais regulējums neietekmēs uzņēmējdarbības vidi pašvaldības teritorijā.    3. Ietekme uz vidi – neradīs ietekmi uz vidi.    4. Ietekme uz uzņēmējdarbības vidi pašvaldības teritorijā – nav attiecināma.    5. Ietekme uz konkurenci – nav ietekmes uz konkurenci. |
| 1. **Ietekme uz administratīvajām procedūrām un to izmaksām** 2. Institūcija, kurā fiziska persona var vērsties Noteikumu piemērošanā, ir Sociālais dienests. 3. Galvenie procedūras posmi un privātpersonām veicamās darbības, ko paredz Noteikumi, ir šādi – lai saņemtu pabalstu, privātpersona iesniedz Sociālajam dienestam iesniegumu un pamatojošos dokumentus. Sociālais dienests lēmumu pieņem viena mēneša laikā no iesnieguma saņemšanas. Sociālais dienests sagatavo izmaksu sarakstus un nodod grāmatvedībai, kura pabalstus izmaksā uz iesniedzēja norādīto kredītiestādes kontu. 4. Sociālā dienesta pieņemtos lēmumus un faktisko rīcību var apstrīdēt pašvaldības Administratīvo aktu strīdu komisijai Administratīvā procesa likumā noteiktajā kārtībā. Komisijas pieņemtos lēmumus var pārsūdzēt tiesā Administratīvā procesa likumā noteiktajā kārtībā. 5. Paredzētās administratīvo procedūru izmaksas – nav paredzētas. |
| 1. **Ietekme uz pašvaldības funkcijām un cilvēkresursiem** 2. Noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. 3. Noteikumi izstrādāti pamatojoties uz Pašvaldību likuma 44. panta otro daļu - dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. |
| 1. **Informācija par izpildes nodrošināšanu**   Pašvaldības cilvēkresursi, kas tiks iesaistīti Noteikumu īstenošanā, ir Valsts un pašvaldības vienotā klientu apkalpošanas centra darbinieki (pieņemot iesniegumus), Sociālā dienesta darbinieki (pieņemot un izvērtējot iesniegumu atbilstību un pieņemot lēmumu) un Grāmatvedības nodaļas darbinieki (izmaksājot pabalstus). Lēmuma apstrīdēšanas gadījumā – Administratīvo aktu strīdus komisija, kuras sastāvā ir deputāti, izpilddirektors un juristi. |
| 1. **Prasību un izmaksu samērīgums pret ieguvumiem, ko sniedz mērķa sasniegšana**   Noteikumi ir atbilstoši iecerētā mērķa sasniegšanas nodrošināšanai – sniegt lielāku atbalstu Ādažu novada mazaizsargātām iedzīvotāju grupām – politiski represētajām personām. |
| 1. **Izstrādes gaitā netika veiktas konsultācijas ar privātpersonām un institūcijām**    1. Noteikumu izstrādes procesā notika konsultācijas ar pašvaldības institūcijām. Atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.) nenotika.    2. Konsultācijām tika izmantots šāds sabiedrības līdzdalības veids: pēc noteikumu izskatīšanas domes Izglītības, kultūras, sporta un sociālā komitejā (turpmāk – IKSS), to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālajā tīklā - pašvaldības *Facebook* kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.    3. Publikācijā noteiktajā termiņā – no 06.02.2025. līdz 20.02.2025. tika/netika saņemti priekšlikumi vai ieteikumi.    4. Cita veida saziņa un konsultācijas nav notikušas. |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU